Ingkang kula ambah saprikônca, punika kenging kawastanan pakampungan Walandi§ Ingkang kula sebut Walandi ing ngriki punika saking kajeng kula bo [boten] ngemungaken têtiyang ingkang asli saking nagari Walandi (Holland) kemawon, nanging sadaya bôngsa kulit pethak ingkang angsal saking tanah Eropah kajawi bôngsa Turki. awit griya-griya ing ngriku, manawi sanès toko utawi kantoripun bôngsa Walandi, inggih dipun griyani bôngsa Walandi. Pakampunganipun bôngsa Arab, ingkang manggènipun langkung têngah, kacariyos jithêk sangêt, amargi tiyang-tiyangipun sami kirang marsudinipun dhatêng rêsikaning gêgriya.